text: Els trens ja podran circular a més de 100 km/h al túnel de Toses - El Gerió Digital
  Serà a partir del 21 de juny i el trajecte s'escurçarà 5 minuts
  A partir del 21 de juny els trens de la línia R3 podran circular a 100 km/h pel túnel de Toses, recentment reformat, amb l'aixecament de la limitació temporal de velocitat que hi havia des de la seva reobertura. Segons informa Adif, això permetrà reduir cinc minuts el temps de viatge entre Planoles i Puigcerdà (Ripollès).
  La millora ha estat possible gràcies a les obres fetes per Adif al túnel amb un cost de 9,5 MEUR. Els treballs han permès reforçar l'estructura per evitar despreniments, s'ha millorat el drenatge i s'ha canviat la catenària per una de rígida en tota la seva longitud.